'গ্যুর-মেদ-থেগ-ম্ছোগ-ব্স্তান-'দ্জিন
'**গ্যুর-মেদ-থেগ-ম্ছোগ-ব্স্তান-'দ্জিন** (ওয়াইলি: *'gyur med theg mchog bstan 'dzin*) (১৬৯৯-১৭৫৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক অন্যতম র্ন্যিং-মা ধর্মসম্প্রদায়ের প্রধান বৌদ্ধবিহারের তৃতীয় প্রধান ছিলেন।

প্রথম জীবন
----------

গ্যুর-মেদ-থেগ-ম্ছোগ-ব্স্তান-'দ্জিন ১৬৯৯ খ্রিষ্টাব্দে মোঙ্গল বংশে জন্মগ্রহণ করেন। নাম-ম্খা'-'ওদ-গ্সাল (ওয়াইলি: *nam mkha' 'od gsal*) নামক বৌদ্ধ লামা তাকে পে-মা-রিগ-'দ্জিন নামক র্দ্জোগ্স-ছেন বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করেন। র্দ্জোগ্স-ছেন বৌদ্ধবিহারের বিহারের প্রধান নাম-ম্খা'-'ওদ-গ্সাল তাকে বিহারে এনে দ্বিতীয় র্দ্জোগ্স-ছেন-গ্রুব-দ্বাং হিসেবে অধিষ্ঠিত করেন। তার উল্লেখযোগ্য শিক্ষক ছিলেন ন্যি-মা-গ্রাগ্স-পা (ওয়াইলি: *nyi ma grags pa*) নামক পে-মা-রিগ-'দ্জিনের এক গুরুত্বপূর্ণ শিষ্য, ও-র্গ্যান-ব্স্তান-'দ্জিন (ওয়াইলি: *o rgyan bstan 'dzin*) নামক প্রথম ছাগ্স-রি-ন্যি-গ্রাগ্স-র্গ্যা-স্রাস (ওয়াইলি: *chags ri nyi grags rgyal sras*) উপাধিধারি লামা, 'ব্রি-গুং-দ্কোন-ম্ছোগ-'ফ্রিন-লাস-ব্জাং-পো (ওয়াইলি: *chags ri nyi grags rgyal sras*) প্রভৃতি। র্দো-র্জে-'ব্রাগ বৌদ্ধবিহারে গ্তের-ব্দাগ-গ্লিং-পা (ওয়াইলি: *gter bdag gling pa*) নামক বিখ্যাত পণ্ডিত তাকে বোধিচিত্ত সম্বন্ধে শিক্ষা, পে-মা-'ফ্রিন-লাস নামক চতুর্থ র্দো-র্জে-ব্রাগ-রিগ-'দ্জিন-ছেন-পো উপাধিধারী লামা তাকে শ্রমণের শপথ এবং র্দোর-ব্রাগ-ম্ছোগ-স্প্রুল-স্কাল-ব্জাং-পে-মা-দ্বাং-ফ্যুগ (ওয়াইলি: *rdor brag mchog sprul skal bzang pe ma dbang phyug,*) তাকে ভিক্ষুর শপথ দান করেন।

পরবর্তী জীবন
------------

১৭২৬ খ্রিষ্টাব্দে নাম-ম্খা'-'ওদ-গ্সাল মৃত্যুবরণ করলে তিনি র্দ্জোগ্স-ছেন বৌদ্ধবিহারের পরবর্তী প্রধান হিসেবে অধিষ্ঠিত হন। এই সময় তিনি ব্স্তান-পা-ত্শে-রিং (ওয়াইলি: *bstan pa tshe ring* নামক স্দে-দ্গে রাজ্যের তৎকালীন রাজার সঙ্গে মিলিত ভাবে স্দে-দ্গে-পার-খাং নামক তিব্বতের অন্যতম বিখ্যাত ছাপাখানা নির্মাণ করেন। ১৭৪০ খ্রিষ্টাব্দে তিনি পে-মা-কুন-গ্রোল-র্নাম-র্গ্যাল নামক এক ভিক্ষুকে র্দ্জোগ্স-ছেন বৌদ্ধবিহারের দায়িত্ব দিয়ে তিনি লাসা যাত্রা করেন। এই সময় তিনি সপ্তম দলাই লামা ব্স্কাল-ব্জাং-র্গ্যা-ম্ত্শো এবং ত্রয়োদশ র্গ্যাল-বা-কার্মা-পা ব্দুদ-'দুল-র্দো-র্জের সঙ্গে সাক্ষাৎ করেন। তিনি পঞ্চম দলাই লামার স্মরণসভা সহ বেশ কিছু উৎসবে অর্থদান করেন। এই সময় তিনি দ্পাল-ল্দান-ছোস-স্ক্যোং (ওয়াইলি: *dpal ldan chos skyong*) নামক চৌত্রিশতম ঙ্গোর-ছেন, দ্পাল-ছেন-ছোস-ক্যি-দোন-গ্রুব নামক অষ্টম ঝ্বা-দ্মার-পা, ব্স্তান-পা'ই-র্গ্যাল-ম্ত্শান (ওয়াইলি: *bstan pa'i rgyal mtshan*) নামক প্রথম ঝে-ছেন-রাব-'ব্যাম্স (ওয়াইলি: *zhe chen rab 'byams*) প্রভৃতি বিখ্যাত অবতারী লামাদের নিকট শিক্ষালাভ করেন। ১৭৫৩ খ্রিষ্টাব্দে একটি ভয়ানক অগ্নিকাণ্ডে র্দ্জোগ্স-ছেন বৌদ্ধবিহার প্রচন্ড রকম ক্ষতিগ্রস্ত হলে তিনি বিহার সংস্কার করান। এছাড়া তিনি প্রায় একশোটির বেশি থাংকা চিত্রকলা তৈরী করান। তিনি থার-লাম-ব্গ্রোদ-ব্যেদ-শিং-র্তা-ব্জাং-পো (ওয়াইলি: *thar lam bgrod byed shing rta bzang po*) নামক একটি গ্রন্থও রচনা করেন। তার উল্লেখযোগ্য শিষ্য ছিলেন পে-মা-গ্সাং-স্ঙ্গাগ্স-ব্স্তান-'দ্জিন (ওয়াইলি: *pe ma gsang sngags bstan 'dzin*) নামক দ্বিতীয় র্দ্জোগ্স-ছেন-দ্পোন-স্লোব (ওয়াইলি: *rdzogs chen dpon slob*), 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স (ওয়াইলি: *zhe chen rab 'byams*) প্রভৃতি অবতারী লামারা।

তথ্যসূত্র
---------

1. 1 2  Chhosphel, Samten (আগস্ট ২০১১)। "The Second Dzogchen Drubwang, Gyurme Tekchok Tendzin"। *The Treasury of Lives: Biographies of Himalayan Religious Masters*। সংগ্রহের তারিখ ১৮ মে ২০১৪।

আরো পড়ুন
---------

* Kalzang, Tulku। ""The Second through Fifth Dzogchen Rinpoches." From: *Essential Summary of the Biographies of the Successive Reincarnations of Dzogchen Pema Rikzin*"। *Dzogchen Monastery*। ২০০১-০২-২১ তারিখে মূল থেকে আর্কাইভ করা। সংগ্রহের তারিখ ২০১০-০২-০৩।

|
|  |
| পূর্বসূরীনাম-ম্খা'-'ওদ-গ্সাল | '**গ্যুর-মেদ-থেগ-ম্ছোগ-ব্স্তান-'দ্জিন  র্দ্জোগ্স-ছেন বৌদ্ধবিহারের তৃতীয় প্রধান** | উত্তরসূরীপে-মা-কুন-গ্রোল-র্নাম-র্গ্যাল |
|

|
|  |
| পূর্বসূরীপে-মা-রিগ-'দ্জিন | '**গ্যুর-মেদ-থেগ-ম্ছোগ-ব্স্তান-'দ্জিন  দ্বিতীয় র্দ্জোগ্স-ছেন-গ্রুব-দ্বাং** | উত্তরসূরীঙ্গেস-দোন-ব্স্তান-'দ্জিন-ব্জাং-পো |
|

| * দে
* স
র্দ্জোগ্স-ছেন-গ্রুব-দ্বাং |
| --- |
| 
* ১) পে-মা-রিগ-'দ্জিন
* ২) 'গ্যুর-মেদ-থেগ-ম্ছোগ-ব্স্তান-'দ্জিন
* ৩) ঙ্গেস-দোন-ব্স্তান-'দ্জিন-ব্জাং-পো
* ৪) মি-'গ্যুর-নাম-ম্খা'ই-র্দো-র্জে
* ৫) থুব-ব্স্তান-ছোস-ক্যি-র্দো-র্জে
* ৬) ও-র্গ্যান-'জিগ্স-ব্রাল-ব্যাং-ছুব-র্দো-র্জে
* ৭) 'জিগ্স-মেদ-ব্লো-গ্সাল-দ্বাং-পো (ভারত)
* ৭) ব্স্তান-'দ্জিন-লুং-র্তোগ্স-ন্যি-মা (তিব্বত)

 |  |